
MARWNAUD. 


YN y Fynwent, a hen ywen 
Dduw'n alarwisg uwch y fan : 
Yn y gongl dan gysgod cangen 
Un o hen ywenau'r Llan . 
Tywyll frig y pren yn crynu 
I fradychu awel hedd, 
Gan droi pobpeth i alaru 
“ SAMUEL CHIVERS!” dyma'i fedd ! 


Hen Fynwent gysegredig, gwyn dy fyd, 

Er yn galaru a gwisgo dŵ o hyd ; 

Mae gwyn y byd yn llechu yn dy dd6, 

Dy feddau 'n llawn rhai goreu'r ddaear sy' ; 
Dilyna rhai'n eu gilydd i dy gol, 

Ond ni ddaw un o honynt byth yn ol ! 
Rhyw wanc anniwall sy'n dy fynwes brudd, 
Rhyw fyn'd tragwyddol i dy geudod sydd : 
Dy glai sydd ar wynebau teca'r byd, 

Llwch cysegredig yw dy bridd i gyd ; 
Wrth rodio'n bendrist gylch dy feddau di 
Mae ambell fedd yn tynu dagrau'n lli ; 

Y Betws, orai «mwyl wyt yn llawn, 

Ond dyma'r bedd a'th wnaeth yn anwyl iawn ! 


A'm pwys ar fôn yr ywen uwch ei wely, 
Gorphwysaf tra bo'r galon yn galaru : 
Sŵn awel hiraeth yn ei brig yn cwyno 
Sydd fel y teimlad sy'n fy mron yn chwyddo : 
Y Fynwent oer a'i cherig beddau mudion, 
Yn gwylio coffadwriaeth llwch ei chalon, 
A bysedd cyfaill wedi ysgrifenu— 

Uwch ben y bedd i ddal y marw i fynu ; 
Y blodau'n ceisio gwenu ar eu gilydd, 

I ddangos bywyd uwch y lanerch lonydd ; 
Hyawdledd dystaw yn pregethu o hyd, 

I fron y byw o enau y bedd mud ! 

Fan yma, yn y gongl ddifrifol hon, 

Lle mae holl brudder angau'n llanw 'mron z 
Lleddf gŵyn y pren aiff â'r ochenaid uchod 
A'r bedd a dŷn y galon idd ei waelod / 

Fan yma ysgrifenaf fy ngalareb,— 

A chysgod yr hen Ywen dduo'i gwyneb— 
Mor ddŵ â galar ! galar dŵ y dyrfa 

Sy'n wylo'u hiraeth uwch y beddrod yma ! 


Mae'r hen foneddwr anwyl wedi huno ! 

Mae'r dwylaw diwyd wedi darfod gweithio : 
Rhoes gam i'w fedd yn 7n, a llawn o ddyddiau, 
A'i goryn gwyn yn gwyro dan goronau ! 


Coronodd bysedd y Blynyddau ei ben, 

A. phrydferth goron flodau almon wen ; 
A?i law ei hunan blethodd goron iddo, 
Coron y Gweithiwr loewa wrth ei gwisgo : 
A llaw Cymdeithas roddodd goron bonedd, 
Ar ben ei ben coronog llawn anrhydedd ; 
A. Duw ei hunan, pencoronwr /Set07, 
Coronodd ef â dysglaer goron Oristion : 
Coron wrth anfarwoli wnaiff ddysgleirio, 
Coron na wnaiff y beddrod ond ei phuro ? 


Âr fin ei feddrod tremiaf trwy'r blynyddau, 

Yn ol i'r dydd daeth yma yn ei flodau : 

Ymlodau'i ddyddiau teg,—yn llaw Rhagluniaetb, 
Arweiniwyd ef yn estron i'r gym'dogaeth : 

'Yn estron ond mor hawdd y mabwysiadwyd 

Yn estron hwn yn blentyn ar ei haeiwyd— 

'Yn blentyn, nage'n dad, yn ben y teulu, $ 
Yn dad yn y Brynhyfryd daeth ifynu. 


Daeth yma gyda chalon yn ei fynwes, 

Y galon ddynol, calon cang gynes; 

Daeth yma a diwydrwydd lond ei ddwylaw 

A gwaith, a bywyd, gyda i waed yn ffrydiaw : 
Uwch ben y bedd hwn gallwn ysgrifenu— 
“Mae Bywyd y gym'dogaeth wedi gladdu!” 

Do! ewympodd, dyma'r bedd a wnaeth ei 7yncu, 
Ond am ei enw,—/êr i'r pridd ei gladdu : 

Y cof a'i deil,—ni raid Cofadail iddo, 

Cofadail frau !—daw'r oriau i'w malurio : 
Cofadail ddrudfawr cyn i'r “cŷn,” a'r “ morthwyl,” 
O'r braidd, ar eì chwr uchaf wneyd ei gorchwyl— 
Na fydd llaw adfail yn ymaflyd ynddi— 

i'w thynu'n garnedd i orseddu arni ! 

Ond “enw da,' ynghalon gwlad,—ynchadw, 

Ha ! dyma goffadwriaeth na chaiff farw. 


O fron y wlad 

Nid aiff i ffwrdd ; 
Mae calon 7aud 

A Mab yncwrdd:: 
A'r enw'n myn'd 

Ofronifron: 
Hen enw ffryn'd 

Fel tafliad tôn ; 
O gryd i gryd 

Mor anwyl yw : 
Yn siglo o hyd 

Yn adgof byw ! 


Samuel Ohivers, dyma enw, 
Enw ddalia byth yn wyn: 
Dyma enw na chaiff farw 
Tra bo bywyd yn “(ross nn!” 
Pob ysgogiad yn y Wexiihfa, 
Rhyw barhad o “Ohivers” yw : 
Tra bydd olwyn yn troi yma 
Ceidw ei bywyd ef yn fyw. 


Swn ei enw ymhob ergyd, 
Yn adseinio trwy y lle: 
Cof am dano sy'n diengyd, 
Gyda'r gwreichion fry i'r ne) : 
Nid yw'r holl gymylau afiach 
Myglyd wyra ar eu hynt : 
Ddim ond byw lymanau masnach— 
Blanodd Chivers yn y gwynt ! 

Er y dydd ei rhoed i Iechu 
Yn hen Fynwent oer y Llan s 
Mae'r tywyllwch wedi dyblu 
Ei fantelli uwch y fan : 
Dyrch y mwg yn dew ddyblygion 
Gan ymdoni yn y nef, 
Fel rhyw hen faneri duon 
Prudd i gofio am dano ef ! 


Dyma golofn gweithiwr caled, 
Olion dwylaw diwyd dyn : 
Yr olwynion byth yn myned 
Wedi eu cychwyn ganddo ei hun ; 
Dyma gadw yn llyth'renol 
Ei arwyddair yn y byd : 
“Gwaith,”—os Ef yn fud a marwol, 
Gweithio mae y Gwail/ o hyd. 


Colli meistr, dyma golled, 

Meistr wyddai beth oedd gweithio : 
Meistr allai weithio'n galed, 

Meistr allai gydymdeimlo : 
Faint o ddwylaw duon celyd, 

Sydd yn sychu deigryn g/oew : 
Deigryn galar, deigryn gofyd, 

Am fod meistr wedi marw. 


Un fel-cyfaill mewn sirioldeb, 
Nid fel meistr at ei weirhlwr 
Un edrychai yn ei wyneb, 
Fel y'ngwyneb cydfoneddwr z 
Un a'r gweithiwr yn ei galon, 
Un a'i les yn agos ati, 
Gwelir hyn mewn dacrau gloewon 
Heddyw 'n cael eì frwd gyhoeddi, 


Y wawr adeiniog oleu ar ei hynt, 

Dros ardd Brynhyfryd, 'heda megys cynt : 
O'r dwyrain pell daw heibio'r fan bob borau, 
A blaen eí haden wen ddihuna'r blodau ; 

Agorant gil eu llygaid mewn sirioldeb, 

Cyn sychu gwlith y nos oddiar eu gwyneb : 

Awel y dydd, a dyn ei llaw wrth basio, 

Dros ben y gwlithyn i'w sirioli drwyddo ; 

Rhydd dro drwy'r llwyni prydferth, cerdda rhyngddynt, 
A'r dail i'w chyfarch sydd yn dawnsio drwyddynt ; 
Mae'r cyfan wedi deffro fel arferol 

Ond !—fel yn erfyn rhywun idd eu canol, 


Ond nid ymlwybra troed trwy 'r glesni gwlithog, 
Ac ni chyffyrdda llaw un pen blodeuog : 

Mae'r ardd a'r gwlith yn fud yn aros arni, 

A'r hen ymwelydd boreu wedi golli ! 


Daw gwyneb haul i'r ardd 
.. O flaen y garddwr : 
Ysbeilia 'r blodyn hardd 
O'i ddefnyn gwlybwr 
Edrycha hwn y'myw 
'Tan lygad huan ; 
A'i wridog foch yn wyw 
Heb gysgod druan : 
Dilyna'r “lili wen” 
Yr haul trwy'r dydd ; 
Try ei phlygedig ben 
O gylch yn brudd : 


Ond nid oes neb a ddaw, 
A'r blodeu'n trengu 

A phiser yn ei law 
l'w disychedu : 

Yr haul dros fryniau'r fro 
I'r 20s fachludai, 

A Ohŵwers heb roi tro 
I wel'd ei flodau ! 


Bu fel gwarcheidwol angel yn ei wŷn, 
Yn syllu uwch ben ei “lili wen” cyn hyn 
Yn ei chysgodi, rhag yr huan tanbaid, 

Ac yn edmygu ei phurdeb a'i holl enaid 

ÎÍen “Fardd y blodau,” bu yn ysgrifenu, 
Hanes ei fywyd a'r prydferthion hyny : 
Mae 'i farwnad hefyd wedi ei phlanu yno, 
Llinellau blodau ar ei ol sy'n wylo ! 

Daw awel cydymdeimlad heibio'n dyner, 
A thaena dros y lle ryw chwa o bruddder ! 





Ond druan,—mae'r Blodeuwr wedi machlud, 
I bam ei fedd, yn ymyl ei fryn hyfryd : 
I'w fedd, y'nghanol llygaid gwlyb ei flodau, 
I'w fedd, y'nghanol blodau ei rinweddau : 
Mae blodau'i ïedd o'i ol yn edrych yno, 
Blodeuant uwchvei ben er cof am dano ! 


Boneddwr,—na raid ameu'r teitl iddo, 

Y wlad a'i henwodd yn foneddwr frwyddo : 
Boneddwr uchel gododd o'r cyffredin, 
Boneddwr traed un o tyr mawr y werin : 
Mae boneddigion byd yn marchog heibio, 

Heb wel'd y tlawd sydd ar ei draed yn rhodio : 
Ond dyma engraifft lawn o wr boneddig, 

A gerddodd trwy y byd ar draed yn unig.— 


Nes daeth hen “rerbyd dâ,”— 
Y bedd i'w gipio: 

I'w isel dawel dŷ, 
I orphwys yno; 

A cherbyd gwyn ei Pad, 
I fyn'd â'i yspryd— 

I fyth fwynhau mwynhad 
Gorphwysfa Gwynfyd. 


Mae bron Cymdeithas heddyw'n ocheneidio, 
Mae bron y wlad o gylch yn wylo am dano : 
'Y galon ddynol sydd yn prudd alaru, 

Mae calon ddynol yma wedi ei chladdu : 

Pob dyn a'i hadwaen sydd yn nyfnder hiraeth 
Am roddi dyn mor hoff yn nhir marwolaeth, 

Cyfarfyddai yn ei berson, 
Gronfa o rinweddau dyn ; 
Un a holl guriadau'i galon, 
Yn llawn teimlad da bob un ; 
Ni waeth ganddo'r gwr boneddig, 
Mwy na'r diwyd weithiwr tlawd ; 
Ysbryd llydan bendigedig, 
I holl deulu dyn yn frawd. 


Cwmwynaswr gwirioneddol, 
A neillduwyd gan y nef: 
I roi cardod i'r haeddianol, 
Llaw a chalon gafodd ef ; 
Ymysg tlodion ei gymdogaeth 
Chwiliai am y gruddiau llwyd, 
Nid oedd neb o'i adnabyddiaeth 
Gafodd ddyoddef eisiau bwyd. 


Un yn ffafr y nef a'r ddaear, 
Un fendithiwyd gan y ddwy ; 
Fel rhyw angel cymwynasgar 
Rhoddodd /atver, cafodd fwy : 
Aeth trwy'r byd,—y byd anghenog, 
Gan gyfranu yn ei rawd, 
Aeth i'r bedd yn “ddyn cyfoethog ” 
Gyda bendith y “dyn tlawd.” 


Y Cristion addfwyn, un yn caru Duv, 

Un wnaith ei ran i gadw'i waith yn fyw ; 
Y Cristion a'r Boneddwr yn yr 0, 

Yn gweithio gyda chrefydd yn gytun ; 

Yn gweithio gyda'u gilydd mewn anwyldeb, 
Yn gweithio'u hunain fyny i anfarwoldeb ; 
Fel dyn a Christion ni cha'i enw farw, 

Y nef a'r ddaear unant byth i'w gadw ; 
Duwioldeb, dyma goron anllygredig—— 

Ar ben boneddwr, —urdd anniflanedig : 

Y nefoedd wedi gweithio ei helfen drwyddo, 
Y byd o'i gylch fel nefoedd yn blaguro ; 

O! dyna golofn gref, yn Sei0m wan, 
Ysgwydd ei gyfoeth ddalia'r gwaith i'r lan ; 
' Roedd calon Oristion yn ei fron yn curo, 

A ffrwd haelioni o honi byth yn llifo ; 

Y “Oapel” bychan tlws a wnaeth gyfodi, 
Sydd ar ei ol yn golofn o'i haelioni ! 


A dyma ddarlun prydferth, gwerth i angel 
Ei baentio a'i hongian yn ei drigfan uchel ; 
Ei hongian byth ar bared o oleuni, 

I'w ddangos, tra bo'r nefoedd yn bodoli ! 


“Boneddwr uchel yn mysg dynol ryw, 

Yn codi “capel i addoli Duw ; 

A'r un ar lawr yn isel dan ei bwn, 

Yn codi ei lef, i'r nef, wrth allor hwn ; 

Y llaw gyfoethog roes y gardod aur, 

Yn curo am gardod Duw, mewn gweddi daer !” 





Yspeiliodd angau'r hael 
O Eglwys Dduw : 

Y bedd oedd raid ei gael 
Ac mwy nid yw. 


Os gwyneb ffawd a wnaeth ei yrfa'n heulog, 
Os daeth o fod yn dlawd yn ddyn cyfoethog ; 
Os bendith 4 ddilynai'i weithio caled, 

Nid teg a gwyn i gyd, oedd llwybr ei dynged. 


Na, gwelodd ei ran o ofidiau 'r hen fyd, 

Daeth gwynt chwerwderau i'w gwrdd lawer pryd; 
Daeth llawer o'r dî, i'w gwrdd ar ei daith, 

A llawer o gur, i'w gwrdd lawer gwaith. 


Bu chwerwder ar aelwyd Brynhyfryd aml dro, 
Cyn y tro chwerw o gludo'r pen teulu i'r gro ; 
Nid aeth “pedwar ugain” o flwyddi i ffwrdd, 
Heb ddyfod a “chanodd,” o groesau i'w cwrdd ! 

Bu ar gefnfor helbul, mewn storm lawer pryd, 
Ar dônau cystuddiau, y nofiodd trwy'r byd ; 
Daeth tair tôn marwolaeth yn erbyn ei fron, 
A chipiwyd “anwylyd ei fynwes ”—bob tôn ! 


Ystormydd y byd wnaeth ei guro at Dduw, 
Yn mes, nes, o hyd po hwyaf bu byw ; 

Wrth grymu i'r bedd,—ai yn uwch i'r nef wen, 
A'i fuchedd yn gwynu o hyd gyda'i ben. 


Bu farw yn Auw,—draw ar ben ei daith hir, 
Gollyngodd y byd, yn gafaelu 'n y gwir ; 

Ar draeth oes yn hwy na'r addewid bu ef, 
Yn erfyn y llanw i'w gipio i'r nef. 


Tôn olaf penllanw ^i flynyddoedd a ddaeth, 
A'i gario i'r “Hafan ddymunol,” ajwnaeth ; 
Wrth farw yn ffafr Duw, a dyn yr oedd ef, 
Aeth ymaith a “ecwynt teg” o'r ddaear i'r nef. 


Yn ymdaith ei angladd mewn hiraeth dihedd, 
Gadawodd y byd yn ei ddyn i'r bedd ; 
Wrth adael y ddaear, ar alwad ei Dduw, 
Gadawodd ei enw o'i ol, byth i fyw ! 

